CELEX: 32020D1240
Language: da
Date: 2020-08-21 00:00:00
Title: Kommissionens afgørelse (EU) 2020/1240 af 21. august 2020 om tilladelse til Bulgarien til at forlænge den periode, der er fastsat i artikel 3 i Europa-Parlamentets og Rådets forordning (EU) nr. 2020/698 (meddelt under nummer C(2020) 5674) (Kun den engelske udgave er autentisk)

1.9.2020   
               
               
                  DA
               
               
                  Den Europæiske Unions Tidende
               
               
                  L 284/7
               
            
         KOMMISSIONENS AFGØRELSE (EU) 2020/1240
         af 21. august 2020
         om tilladelse til Bulgarien til at forlænge den periode, der er fastsat i artikel 3 i Europa-Parlamentets og Rådets forordning (EU) nr. 2020/698
         
            
               (meddelt under nummer C(2020) 5674)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2020/698 af 25. maj 2020 om særlige og midlertidige foranstaltninger i lyset af covid-19-udbruddet vedrørende fornyelse eller forlængelse af visse certifikater, licenser og godkendelser eller tilladelser samt udsættelse af visse periodiske kontroller og efteruddannelser inden for visse områder af transportlovgivningen (1), særlig artikel 3, stk. 3, og
         ud fra følgende betragtninger:
         
                     (1)
                  
                  
                     I artikel 3, stk. 1, i forordning (EU) 2020/698 forlænges gyldigheden af kørekort, der ellers ville være udløbet eller ellers udløber mellem den 1. februar 2020 og den 31. august 2020.
                  
               
                     (2)
                  
                  
                     Ved brev af 14. juli 2020 fremsendte Bulgarien en begrundet anmodning om tilladelse til at forlænge perioden mellem den 1. februar 2020 og den 31. august 2020 med fire måneder, jf. artikel 3, stk. 1, i forordning (EU) 2020/698. Bulgarien fremlagde den 16. og den 20. juli 2020 yderligere oplysninger til støtte for sin anmodning.
                  
               
                     (3)
                  
                  
                     Ifølge oplysningerne fra Bulgarien vil det efter al sandsynlighed stadig ikke være praktisk muligt at forny kørekort efter den 31. december 2020 grundet de foranstaltninger, landet har truffet for at forebygge eller begrænse spredningen af covid-19.
                  
               
                     (4)
                  
                  
                     I forbindelse med en general tilpasning til nye tekniske standarder blev alle bulgarske personlige dokumenter, dvs. identitetskort og kørekort, udstedt i 2010 for en periode på 10 år (med undtagelse af erhvervskørekort). Derfor vil alle disse dokumenter udløbe i 2020, hvilket vil betyde, at millioner af personlige dokumenter, bl.a. kørekort, skal fornys i 2020.
                  
               
                     (5)
                  
                  
                     Under undtagelsestilstanden i Bulgarien blev fornyelsen af kørekort midlertidigt afbrudt. Den er nu genoptaget, men det antal dokumenter, som myndighederne kan behandle inden for en bestemt periode, er mindre end normalt på grund af de forholdsregler, der nødvendiggøres af den epidemiologiske situation, navnlig reglerne om fysisk afstand.
                  
               
                     (6)
                  
                  
                     Under disse omstændigheder står de kompetente myndigheder, der er ansvarlige for udstedelse og fornyelse af kørekort over for betydelige praktiske problemer med at udføre deres opgaver.
                  
               
                     (7)
                  
                  
                     Bulgarien bør derfor have tilladelse til at forlænge perioden mellem den 1. februar 2020 og den 31. august 2020, jf. artikel 3, stk. 1, i forordning (EU) 2020/698.
                  
               
                     (8)
                  
                  
                     Bulgarien har accepteret, at denne afgørelse vedtages og meddeles på engelsk —
                  
               VEDTAGET DENNE AFGØRELSE:
         
            Artikel 1
            Bulgarien har tilladelse til at forlænge perioden mellem den 1. februar 2020 og den 31. august 2020 med fire måneder, jf. artikel 3, stk. 1, i forordning (EU) 2020/698.
         
         
            Artikel 2
            Denne afgørelse er rettet til Republikken Bulgarien.
         
         
            Udfærdiget i Bruxelles, den 21. august 2020.
            
               
                  På Kommissionens vegne
               
               Adina-Ioana VĂLEAN
               
                  Medlem af Kommissionen
               
            
         
         
            (1)  EUT L 165 af 27.5.2020, s. 10.